# **DECIZIA ETAPEI DE ÎNCADRARE**

## Nr. număr din zz.ll.aaaa

PROIECT

Ca urmare a solicitării de emitere a acordului de mediu adresate de **SILCOTUB SA** , cu sediul în Str. B-DUL MIHAI VITEAZU, Nr. 93, Zalău , Judetul Sălaj, , înregistrată la APM Salaj cu nr. 6800/17.11.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 21.12.2017, că proiectul „**Construire reţea de hidranţi exteriori, grup de pompare şi rezervor de apă”*,*** propus a fi amplasat în municipiul Zalău, b-dul Mihai Viteazul, nr. 93, jud. Sălaj, *nu se supune evaluării impactului asupra mediului şi nu se supune evaluării adecvate*.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 **a)** **proiectul se încadrează** în prevederile Hotărârii Guvernului nr. 445/2009, anexa nr. 2, pct. 13, lit. a);

 **b)** **Caracteristicile proiectului**:

b1) mărimea proiectului: - proiectul propus consta in realizarea retelei de stingere a incendiilor cu hidranti interiori, exteriori, statie de pompare si rezervor de apa, care deservesc halele de productie si depozitele din SC SILCOTUB SA.

Se vor executa următoarele lucrări:

- constructia unei fundatii tip radier general pentru montarea unui rezervor de apa suprateran, metalic, cu volumul util de 400 m3, dedicat stocarii de apa care va deservi retelele interioare si exterioare de stingere a incendiului.

- construire cladire ce urmeaza a adaposti grupurile de pompare pentru instalatia de hidranti exteriori si hidranti interiori. Cladirea va fi realizata din zidarie de caramida cu tamplarie din PVC si izolata termic la exterior, cu regim de inaltime parter. Fundatiile vor fi de tip radier general din beton arm, iar acoperisul tip terasa.

- retea de hidranti exteriori: 23 hidranti de incediu exteriori subterani cu DN100, 12 hidranti de incendiu exteriori supraterani cu DN100, 2500 ml conducta exterioara pentru incediu din teava de PEID De180 Pn16, 50 ml conducta exterioara pentru incediu din teava de HDPE De110 Pn16, 18 vane de inchidere ingropate DN150.

- grup de pompare pentru hidranti exteriori Q=30 l/s, H=85mCA (1 electropompa + 1 motopompa + 1 pilot), grup de pompare pentru hidrantii interior Q=5l/s, H=85mCA(1 electropompa +1 motopompa), 26 ml conducte de apa din teava de otel neagra DN40, DN65, DN100, DN150, distribuitor racord pompieri DN100, racord pompieri tip A DN100, robinete de inchidere, robinete de retinere.

Ac rezervor + cladire grup de pompare =202 mp.

b2) cumularea cu alte proiecte: - nu este cazul;

 b3) utilizarea resurselor naturale: - nu este cazul;

b4) producţia de deşeuri: conform Legii 211/2011 (r1), privind regimul deşeurilor, cu modificările ulterioare:

- în perioada de execuţie a proiectului vor rezulta deşeuri care se vor colecta separat şi vor fi evacuate prin grija unităţii excutante într-un depozit autorizat ;

- lucrările necesare organizării de şantier: în cadrul incintei se va amplasa o baracă metalică ce va fi folosită vestiar pentru muncitori şi 2 barăci depozit pentru depozitarea diferitelor materiale; lângă amplasamentul locuinţelor se va amplasat un banc de lucru pentru dulgheri, banc de lucru pentru fierari betonişti, platformă de lucru pentru preparare betoane şi mortare şi o platformă de depozitare agregate pe sorturi.

 b5) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

 b6) riscul de accident, ţinându-se seama în special de substanţele şi tehnologiile utilizate: - nu este cazul;

**c)** **Localizarea proiectului**: mun. Zalău, Bulevardul Mihai Viteazul, nr. 93, jud. Sălaj,

c1) utilizarea existentă a terenului: conform certificatului de urbanism nr. 1086 din 05.09.2017, emis de Primăria Municipiului Zalău, terenul se află în intravilanul localităţii Zalău şi este proprietatea SC Silcotub SA; conform PUG terenul este situat în subzona unităţilor de producţie industriale şi de depozitare existente.

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) Capacitatea de absorbţie a mediului: - nu este cazul.

**d)** **Caracteristicile impactului potenţial**:

d1) extinderea impactului, aria geografică şi numărul persoanelor afectate: - punctual pe perioada de execuţie.

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare;

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - Perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, APM Sălaj urmând a aplica în mod corespunzător, în aceasta situaţie prevederile art. 22 alin. (3) din HG nr. 445/2009 cu modificările ulterioare.

Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.

Respectarea prevederilor actelor/avizelor emise de alte autorităţi pentru prezentul proiect.

Respectarea prevederilor STAS 10009/1988, privind nivelul de zgomot.

Interzicerea depozitării direct pe sol a deşeurilor sau a materialelor cu pericol de poluare.

În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei fiind obligatoriu să se respecte normele, standardele şi legislaţia privind protecţia mediului în vigoare.

Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

Pentru obţinerea autorizaţiei de construire se vor obtine actele/avizele stabilite in certificcatul de urbanism şi cele solicitate de către membrii CAT la şedinţa din data de 21.12.2017.

Prezentul act nu exonereză de răspundere titularul, proiectantul şi/sau constructorul în cazul producerii unor accidente în timpul execuţiei lucrărilor sau exploatării acestora.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

 **dr. ing. Aurica GREC**

Şef serviciu Avize, Acorduri, Autorizaţii,

ing. Gizella Balint

Întocmit,

cons. Anca Groşan